smcproject/ml-wiki-sentences huggingface dataset:
ചെറിയ പാലു പഴങ്ങളുടെ മധുരവും സമൃദ്ധിയും അതിന് ഒരുപാട് ഇഷ്ടം ഉള്ളതിനാൽ ശ്രീലങ്കൻ തേൻ കരടികൾ പഴങ്ങൾ കായ്ക്കുന്ന കാലത്ത് പാലു മരങ്ങളിൽ ഗണ്യമായ സമയം ചെലവഴിക്കുന്നു.
ആറ് മുതൽ ഏഴ് മാസം വരെ നീണ്ടുനിൽക്കുന്ന ഗർഭാവസ്ഥയ്ക്ക് ശേഷം, ലങ്കൻ തേൻ കരടികൾ സാധാരണയായി ഭൂമിക്കടിയിൽ അല്ലെങ്കിൽ പാറക്കൂട്ടത്തിൽ രണ്ട് കുഞ്ഞുങ്ങളെ പ്രസവിക്കുന്നു.
ശ്രീലങ്കൻ തേൻ കരടികൾക്കിടയിലെ സവിശേഷമായ ഒരു സ്വഭാവമാണ് കുഞ്ഞുങ്ങൾ പലപ്പോഴും അമ്മയുടെ പുറകിൽ സവാരി ചെയ്യുന്നത്.
ശ്രീലങ്കയിലെ യല, വിൽപട്ട്, വാസ്ഗോമുവ ദേശീയോദ്യാനങ്ങളിൽ ആണ് ശ്രീലങ്കൻ തേൻ കരടികളെ കാണാൻ ഏറ്റവും പ്രചാരമുള്ള സ്ഥലങ്ങൾ.
ശ്രീലങ്കൻ തേൻ കരടി വംശ നാശ ഭീഷണി നേരിടുന്നു.
അതിൻ്റെ ജനസംഖ്യ അനുദിനം കുറയുകയാണ്.
ഒറ്റപ്പെട്ട പല സ്ഥലങ്ങളിലും അതിൻ്റെ ജനസംഖ്യ 1000-ൽ താഴെ ആണ്.
(ഒരു പക്ഷേ വന്യ ജനസംഖ്യ 500 ൽ താഴെയായിരിക്കാം).
പ്രകൃതിദത്തമായ  ഡ്രൈ സോൺ സ്വാഭാവിക വനങ്ങളുടെ നാശമാണ് അത് നേരിടുന്ന പ്രധാന ഭീഷണി.
കാരണം മറ്റ് വലിയ ശ്രീലങ്കൻ മൃഗങ്ങളിൽ നിന്ന് വ്യത്യസ്തമായി, ശ്രീലങ്കൻ തേൻ കരടി അതിന്റെ ഭക്ഷണ സ്രോതസ്സിനായി പ്രകൃതിദത്ത വനങ്ങളെ വളരെയധികം ആശ്രയിക്കുന്നു.
തേൻ  കരടി-മനുഷ്യ ഇടപഴകലിന്റെ വർദ്ധനവ്  പല സംഘട്ടനങ്ങൾക്കും കാരണമായി.
ഈ സംഘട്ടനങ്ങളിൽ കന്നുകാലികളുടെ നഷ്ടം, വസ്തുവകകൾക്കുള്ള നാശം,  മനുഷ്യർക്കുണ്ടാകുന്ന മരണവും പരിക്കും ഉൾപ്പെടുന്നു.
മനുഷ്യർക്ക് കരടികളോടുള്ള ഭയം മൂലം പ്രതികാരമായി കരടികളെ കൊല്ലുന്നത് സാധാരണയായി.
ജന്മദേശമായ ശ്രീലങ്കയിൽ ഈ കരടിയെ സിംഹളത്തിൽ വലാഹ എന്നും തമിഴിൽ കരടി എന്നും വിളിക്കുന്നു .
രണ്ട് പദങ്ങളും ഇംഗ്ലീഷിൽ " ബെയർ " എന്ന് വിവർത്തനം ചെയ്യുന്നു.
ഇതും കാണുക ശ്രീലങ്കയിലെ വന്യജീവി കൾ യാല നാഷണൽ പാർക്ക് റഫറൻസുകൾ
ശ്രീലങ്കയുടെ ചരിത്രം
ശ്രീലങ്കയുടെ ചരിത്രം സമീപത്തു സ്ഥിതിചെയ്യുന്നkatta fans of dd and meenakshi ഇന്ത്യൻ ഉപഭൂദ ദഖണ്ഡത്തിന്റെയും അയൽപ്രദേശങ്ങളായ ദക്ഷിണേഷ്യ, തെക്ക് കിഴക്കൻ ഏഷ്യ, ഇന്ത്യൻ മ] വിവേഹാസസമുദ്രം സാധ എന്ന ചരിത്രവുമായി കെട്ടുപിണഞ്ഞു കിടക്കുന്നു.
ഇവിടെ നിന്നും ലഭിച്ച ഏറ്റവും പുരാടതനകാലത്തെ ഫോസിലുകൾ 35,000 വർഷങ്ങൾക്ക് മുമ്പ് ഇവിടെ ജീവിച്ചിരുന്ന ബലൻഗോഡ മനുഷ്യന്റെതാണ് ( Balang yeaoda Man ).
ശ്രീലങ്കയിലെ രാജവംശത്തെ അധികരിച്ച് പാലി ഭാഷയിൽ എ Ohഴുതപ്പെട്ട ഇതിഹാസകാവ്യങ്ങളായ മഹാവംശം , (Mahavamsa) ദീപവംശ , കുലവംശ (Culavamsa) എന്നിവയിൽനിന്ന് എ.ഡി. മൂന്നാം ശതകം മുതലുള്ള ചരിത്രത്തെക്കുറിച്ച് അറിയാൻ കഴിയുന്നു .
35,000 വർഷങ്ങൾക്ക് മുമ്പ് ശ്രീലങ്കയിൽ ജീവിച്ചിരുന്ന ബലൻഗോഡ മനുഷ്യർ വേട്ടയാടി ഉപജീവനം കഴിക്കുന്നവരായിരുന്നു.
ബടഡൊംബലിന ഫ-ഹിയൻ ഗുഹകളിൽ ബലൻഗോഡ സംസ്കാരവുമായി ബന്ധപ്പെട്ട ശിലാ ഉപകരണങ്ങൾ കണ്ടെത്തിയിട്ടുണ്ട്.
ശ്രീലങ്കയുടെ വടക്കും, തെക്കുകിഴക്കുഭാഗത്തുമുള്ള വിദൂരമായ കാടുകളിൽ ജീവിച്ചിരുന്ന വെദ്ധാ വംശജർ ആദിമനിവാസികളുടെ പിൻതലമുറക്കാരാണന്നു കരുതപ്പെടുന്നു.
ലിഖിത ചരിത്രം
ബി.സി.ആറാം നൂറ്റാണ്ടു മുതൽ ഇന്ത്യയിൽ നിന്നുള്ള ഇന്തോ- ആര്യൻ ജനസമൂഹം കുടിയേറാൻ തുടങ്ങിയതോടെയാണ് ശ്രീലങ്കയുടെ ലിഖിത ചരിത്രം തുടങ്ങുന്നത്.
കറുവപ്പട്ട (Cinnamon) യുടെ ജൻമദേശം ശ്രീലങ്കയാണന്നു കരുതപ്പെടുന്നു.
ഉത്തരേന്ത്യയിൽ നിന്നും കുടിയേറിയവരുടെ പിൻതലമുറക്കാരും ശ്രീലങ്കയിൽ ഭൂരിപക്ഷ സമുദായവുമാണ് സിംഹളർ .
എ.ഡി.ഒന്നാം നൂറ്റാണ്ടിൽ എഴുതിയ ദീപവംശ മെന്ന കൃതിയെ ആധാരമാക്കിയായിരുന്നു മഹാവംശയുടെ രചന.
ശ്രീലങ്കൻ ബുദ്ധമതത്തിന്റെ പ്രാമാണിക ഗ്രന്ഥങ്ങളിലൊന്നായ  മഹാവംശയിൽ ഇൻഡ്യയിലെ രാജവംശത്തെപ്പറ്റിയും ധാരാളം വിവരങ്ങളുണ്ട്. 'മഹാവoശ'യനുസരിച്ച് സിംഹളരുടെ ഉൽപ്പത്തി ചരിത്രം ബി.സി 543-ൽ ഇന്ത്യയിൽ നിന്നെത്തിയ വിജയൻ എന്ന രാജാവുമായി ബന്ധപ്പെട്ടതാണ്.
ഭൂമിശാസ്ത്രപരമായ അടുപ്പം കൊണ്ട് തമിഴ്നാട്ടിൽ നിന്നും ശ്രീലങ്കയിലെത്താനുള്ള സാധ്യത സ്വഭാവികമായിരുന്ന.
പന്ത്രണ്ടാം നൂറ്റാണ്ടിൽ പരാക്രമബാഹു ഒന്നാമൻ,രാജ്യത്തെയൊട്ടാകെ ഒറ്റ ഭരണത്തിൻ കീഴിൽ കൊണ്ടുവന്നു.
മലാക്കയിൽ നിന്നും ചരക്കു കയറ്റി വരുന്ന പോർച്ചുഗീസ് കപ്പലുകൾ ഗുഡ് ഹോപ്പ് മുനമ്പ് ചുറ്റിയുള്ള നീണ്ട യാത്രക്കു മുൻപായുള്ള ഒരു ഇടത്താവളമായാണ്‌ ശ്രീലങ്കയെ ഉപയോഗപ്പെടുത്തിയിരുന്നത്.
മുസ്ലിം വ്യാപാരികൾക്ക് മേൽക്കോയ്മയുണ്ടായിരുന്ന തുറുമുഖ നഗരമായ കൊളംബോയിൽ താവളമടിച്ച് പോർച്ചുഗ്രീസുകാർ തങ്ങളുടെ ആധിപത്യമുറപ്പിച്ചു.
സിംഹളരെ ക്രിസ്തുമതത്തിലേക്ക് മാറ്റാൻ തുടങ്ങിയ പോർച്ചുഗീസുകാരെ ബുദ്ധമതക്കാർ എതിർത്തു.
1660-ൽ ഡച്ചുകാർ ചോർച്ചുഗലിനെ തുരുത്തി കാൻഡിയ ഒഴികെയുള്ള ഭാഗമെല്ലാം തങ്ങളുടെ അധീനതയിലാക്കി.
1641-ൽ ഡച്ചുകാർ പോർച്ചുഗീസുകാരിൽ നിന്നും മലാക്ക പിടിച്ചടക്കുകയും തുടർന്ന് 1656-ൽ കൊളംബോയും അവരുടെ അധീനതയിലാക്കി  മാറ്റുകയും ചെയ്തു.
സിംഹളമഹാസഭ, തമിഴ് കോൺഗ്രസ്, എന്നീ പാർട്ടികളും ഇക്കാലത്ത് ശക്തിയാർജിച്ചിരുന്നു.
സിലോൺ നാഷണൽ കേൺഗ്രസ് നേതാവായിരുന്ന ഡോൺ സ്റ്റീഫൻ സേനാനായകെ 1946-ൽ സ്വാതന്ത്ര്യം എന്ന ലക്ഷ്യവുമായി യുണേറ്റഡ് നാഷണൽ പാർട്ടി (UNP) രൂപീകരിച്ചു 1947-ൽ നടന്ന തിരഞ്ഞെടുപ്പിൽ യു എൻ പി ക്ക്  ന്യൂനപക്ഷം സീറ്റുകളെ ലഭിച്ചിരുന്നുള്ളൂ .
സോളമൻ ഖണ്ഡാരനായകെയുടെ സിംഹള മഹാസഭയുമായും, ജി.ജി. പൊന്നമ്പലത്തിന്റെ തമിഴ് കോൺഗ്രസ്സുമായും ചേർന്ന് സേനാനായകെ സഖ്യമുണ്ടാക്കി.1948-ൽ ശ്രീലങ്കക്ക് ബ്രിട്ടന്റെ ഡൊമിനിയൻ പദവി ലഭിച്ചു.
അങ്ങനെ സേനാനായകെ  ആദ്യ പ്രധാനമന്ത്രിയായി.
എന്നാൽ പിന്നീട് ബ്രിട്ടീഷുകാരുടെ ആധിപത്യകാലത്ത് അവരുടെ സ്വാധീനം ദ്വീപിന്റെ അന്തർഭാഗങ്ങളിലും പ്രകടമായി.
സോളമൻ ബണ്ഡാരനായകെയുടെ ശ്രീലങ്കാ ഫ്രീഡം പാർട്ടി (SLFP), ഫിലിപ്പ് ഗുണ വർദ്ദയുടെ വിപ്ലവകാരി ലങ്കാ സമസമാജ പാർട്ടി, എന്നിവയുൾപ്പെട്ട സഖ്യമായ മഹാജന എക് സത്ത് പെരയുനയ്ക്കായിരുന്നു ജയം.
തമിഴ് ജനവിഭാഗത്തിന് കൂടുതൽ പൗരാവകാശങ്ങൾ നൽകാനുള്ള ഖണ്ഡാരനായകെയുടെ ശ്രമം യുഎൻപി യുടെ എതിർപ്പു കൊണ്ട് നടന്നില്ല.
ഇത് തമിഴ് ജനതയെ അസ്വസ്തമാക്കുകയും,1958-ൽ കലാപങ്ങൾക്ക് കാരണമാകുകയും ചെയ്തു.
1959 സെപ്റ്റംബറിൽ ബണ്ഡാരനായക വധിക്കപ്പെട്ടു.1960 ജൂലൈയിൽ നടന്ന തിരഞ്ഞെടുപ്പിൽ ഖണ്ഡാരയുടെ ഭാര്യ സിരി മാവോ പ്രധാനമന്ത്രിയായി.
ശ്രീലങ്കയിലെ വംശീയകലാപം
ജയവർധനെ സിംഹളീസ് ഓൺലി ആക്ട് എന്ന നിയമം കൊണ്ടുവരികയും തമിഴർ സർവ്വകലാശാലയിലും സർക്കാർ ഉദ്യോഗങ്ങളിൽ പ്രവേശിക്കുന്നതിന് നിയന്ത്രണമേർപ്പെടുത്തുകയും ചെയ്തു.
ഇതിനെതിരെ തമിഴ് ജനത പ്രക്ഷോഭമാരംഭിച്ചു.
ഇതിന്റെ ഫലമായി കൊളംബോയിൽ തെരുവിലിറങ്ങിയ തമിഴരെ, 1983 ജൂലൈയിൽ സിംഹളർ കൂട്ടക്കൊലചെയ്തു.
മൂവായിരത്തിലധികം തമിഴർ മരണപ്പെട്ട ഈ സംഭവം ആണ് കറുത്ത ജൂലൈ അഥവാ ബ്ലാക്ക് ജൂലൈ എന്നറിയപ്പെടുന്നത്.
കൂട്ടകൊല തടയാൻ സർക്കാർ ശ്രമിച്ചില്ല.
വിദ്യാഭ്യാസമുള്ള ആയിരക്കണക്കിന് തമിഴ് യുവാക്കൾ തിവ്രവാദ പ്രസ്ഥാനങ്ങളിലേക്ക് കടന്നു വരാനുള്ള പ്രധാന കാരണവും ഇതായിരുന്നു.
ഇവയെ തമിഴ് സംഘടനകൾ ആക്രമിച്ചു.
ഇൻഡ്യ ശ്രീലങ്കയിലേക്ക് സൈന്യത്തെ അയച്ചു.
1989-ൽ രണസിംഗെ പ്രേമദാസ പ്രധാനമന്ത്രിയായി.
വി പി സിങ് ഇൻഡ്യൻ പ്രധാനമന്ത്രിയായിരുന്നപ്പോളാണ് ഇൻഡ്യൻ സൈന്യത്തെ തിരികെ വിളിച്ചത്.
1993-ൽ പ്രേമദാസയെ എൽ.ടി.ടി.ഇ വധിച്ചു.
1994 ലെ തിരഞ്ഞെടുപ്പിൽ സോളമൻ- സിരിമാവോ ദമ്പതിമാരുടെ മകളും, ശ്രീലങ്കാ ഫ്രീഡം പാർട്ടി നേതാവുമായ ചന്ദ്രിക കുമാരതുംഗ പ്രധാനമന്ത്രിയും തുടർന്ന് പ്രസിഡന്റുമായി.
ശ്രീലങ്കൻ ജമാ‌അത്തെ ഇസ്‌ലാമി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ശ്രീലങ്കയിലെ ഒരു ഇസ്ലാമിക മതമൌലികവാദ സംഘടനയാണ് ശ്രീലങ്കൻ ജമാ‌അത്തെ ഇസ്‌ലാമി .
1954 ൽ ജൂലൈ 18 ന് ഐലന്റ് ജമാഅത്തെ ഇസ്ലാമി എന്ന പേരിൽ സംഘടനക്ക് ആദിരൂപം നൽകുകയും പിന്നീട് ശ്രീലങ്കൻ ജമാഅത്തെ ഇസ്ലാമി എന്ന പേരിലറിയപ്പെടുകയും ചെയ്തു.
1941 ആഗസ്ത് 26 ന് സയ്യിദ് അബുൽ അഅ്ലാ മൗദൂദി ജമാഅത്തെ ഇസ്ലാമിക്ക് രൂപം നൽകിയതിന് ശേഷം പഠാൻ കോട്ടിലാരംഭിച്ച് കലാലയത്തിൽ നിന്നും വിദ്യാഭ്യാസം നേടി ശ്രീലങ്കയിലെത്തിയ മുഹമ്മദ് അബ്ദുൽ ഖാദർ ജീലാനിയാണ് ശ്രീലങ്കൻ ജമാഅത്തെ ഇസ്ലാമിക്ക് രൂപം നൽകിയത്.
ജനങ്ങൾ അന്ധവിശ്വാസങ്ങളിലും അനാചാരങ്ങളിലും മുഴുകിയിരുന്ന പശ്ചാത്തലത്തിൽ മുസ്ലിംകൾക്കിടയിൽ നവോത്ഥാനപരമായ പ്രവർത്തനങ്ങൾക്ക് ഊന്നൽ നൽകിയാരുന്നു പ്രവർത്തനങ്ങളുടെ തുടക്കം.
മലബാറിൽ നിന്നും ഇവിടെ കച്ചവടത്തിനെത്തിയവരാണ് പ്രബോധന പ്രവർത്തനങ്ങൾ സജീവമാക്കിയത്.
അരുൾ ജ്യോതി എന്ന പത്രവും ആശയപ്രചാരണത്തിനായി ആരംഭിച്ചു.
ജീലാനിക്ക് ശേഷം യു.എം ഖാസിം നദവി അമീറായി തെരഞ്ഞടുക്കപ്പെട്ടു.
വഴികാട്ടി എന്ന പത്രവും ആരംഭിച്ചു.1970 മുതൽ അൽ ഹസനാത്ത് എന്ന പേരിൽ തമിഴിലും പ്രബോധ്യ എന്ന പേരിൽ സിംഹളയിലും മാസികകൾ പ്രസിദ്ധീകരിച്ചു.
വിദ്യാർഥികൾക്കായി ജംഇയ്യത്തു ത്വലബതിൽ ഇസ്ലാമിയ്യ എന്ന പോഷക സംഘട തുടങ്ങി.
ശ്രീലങ്കയിൽ സാമൂഹിക-സാസ്കാരിക-സേവനമേഖലകളിൽ സംഘടന ഇടപ്പെട്ടു കൊണ്ടിരിക്കുന്നു.
സിയാൽകോട്ട്
പാകിസ്താനിലെ പഞ്ചാബ് പ്രവിശ്യയിലുള്ള ഒരു പ്രധാന പട്ടണവും സിയാൽകോട്ട് ജില്ലയുടെ ആസ്ഥാനനഗരവുമാണ് സിയാൽകോട്ട് ( ഉർദു : سيالكوٹ ‬ ).
വടക്കുകിഴക്കൻ പഞ്ചാബിൽ ഇന്ത്യൻ അതിർത്തിയിലായാണ് സിയാൽകോട്ട് നഗരം സ്ഥിതി ചെയ്യുന്നത്.19 ചതുരശ്ര കിലോമീറ്റർ വിസ്തീർണ്ണമുള്ള  സിയാൽകോട്ട് പാകിസ്താനിലെ പന്ത്രണ്ടാമത്തെ ഏറ്റവും ജനസംഖ്യയേറിയ നഗരമാണ് .
==ചരിത്രം== മിഹിര കുല അടക്കം ഉള്ളവെളുത്ത ഹുണൻമാരുടെ ആസ്ഥാനം സിയാൽ കോട്ട് ആയിരുന്നു.
1185 ൽ അഫ്ഗാൻ രാജാവായിരുന്ന മുഹമ്മദ് ഗോറി പഞ്ചാബ് പിടിച്ചടക്കിയപ്പോൾ  സിയാൽകോട്ട് ദില്ലി സുൽത്താനത്തിന്റെ ഭാഗമായി .
പിന്നീട്  ഇരുനൂറ് വർഷങ്ങളോളം മുഗൾ സാമ്രാജ്യത്തിന്റെ കീഴിലായിരുന്നു സിയാൽകോട്ട്.
മുഗൾ സാമ്രാജ്യത്തിന്റെ അവസാനത്തിനുശേഷം പതിനേഴാം നൂറ്റാണ്ടിൽ സിഖ് സാമ്രാജ്യം സിയാൽകോട്ടിന്റെ നിയന്ത്രണം ഏറ്റെടുത്തു .
ഇരുപതാം നൂറ്റാണ്ടിന്റെ ആരംഭത്തോടെ ബ്രിട്ടീഷ് ഇന്ത്യയിൽ നിന്നും പാകിസ്താൻ മോചനം വേണമെന്ന വാദവുമായി മുസ്ലീം ലീഗിന്റെ നേതൃത്വത്തിൽ സിയാൽകോട്ടിലും പഞ്ചാബിന്റെ മറ്റ് മേഖലകളിലുമായി വൻ പ്രക്ഷോഭങ്ങൾ നടന്നു.1947ലെ ഇന്ത്യാവിഭജനത്തിനുശേഷം സിയാൽകോട്ടിൽ ന്യൂനപക്ഷമായി മാറിയ സിഖുകാർ ഇന്ത്യയിലേക്കും ഇന്ത്യയിൽ നിന്നും മുസ്ലീങ്ങൾ തിരിച്ചും പലായനം ചെയ്തു.
ഇന്ന് പാകിസ്താനിലെ ഒരു പ്രധാന വ്യാവസായികകേന്ദ്രമാണ് സിയാൽകോട്ട് .
2010ലെ സെൻസസ് കണക്കുകൾ അനുസരിച്ച് ആറു ലക്ഷം ആളുകൾ ഇന്ന് സിയാൽകോട്ടിൽ താമസിക്കുന്നു.
ജനങ്ങളിൽ ഭൂരിഭാഗവും ഇസ്ലാം മതസ്ഥരാണ്.
പഞ്ചാബിയാണ് ഇവിടുത്തെ പ്രധാന സംസാരഭാഷ.
പാകിസ്താനിലെ പ്രധാന നഗരങ്ങളുമായെല്ലാം റോഡ് ,റെയിൽ മാർഗ്ഗങ്ങളിലൂടെ സിയാൽകോട്ട് ബന്ധപ്പെട്ടിരിക്കുന്നു .
ഒട്ടേറെ വ്യവസ്സയങ്ങൾ ഇന്ന് സിയാൽകോട്ടിൽ നിലനിൽക്കുന്നു.
2014 ഫുട്ബോൾ ലോകകപ്പിനാവശ്യമായ പന്തുകൾ നിർമ്മിച്ചുനൽകിയത് സിയാൽകോട്ട് ആസ്ഥാനമായുള്ള പ്രാദേശിക കമ്പനിയായിരുന്നു .
ലോകത്ത് ഉല്പാദിപ്പിക്കുന്ന ഫുട്ബോളിന്റെ 70 % സിയാൽകോട്ടിൽനിന്നുമാണ്.
മറ്റ് പാകിസ്താൻ നഗരങ്ങളിലെന്നപോലെ ചൂടേറിയ കാലാവസ്ഥയാണ് സിയാൽകോട്ടിലും.
സെപ്റ്റംബർ മുതൽ നവംബർ വരെയുള്ള മാസങ്ങളിലാണ് ഇവിടെ കൊടുംചൂട് അനുഭവപ്പെടാറുള്ളത്.
നവംബർ മുതൽ മാർച്ച് വരെ ശൈത്യം അനുഭവപ്പെടാറുള്ള സിയാൽകോട്ടിൽ ഏറ്റവും കൂടുതൽ മഴ ലഭിക്കുന്നത് ജൂലൈ,ഓഗസ്റ്റ് മാസങ്ങളിലാണ്.
Sialkot, Pakistan പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °C (°F) 26.1 (79) 30.0 (86) 35.0 (95) 42.2 (108) 47.3 (117.1) 48.9 (120) 44.4 (111.9) 41.1 (106) 39.0 (102.2) 37.2 (99) 33.3 (91.9) 27.2 (81) 48.9 (120) ശരാശരി കൂടിയ °C (°F) 18.5 (65.3) 21.0 (69.8) 25.7 (78.3) 32.8 (91) 38.0 (100.4) 39.9 (103.8) 34.9 (94.8) 33.6 (92.5) 33.6 (92.5) 31.7 (89.1) 26.1 (79) 20.1 (68.2) 29.7 (85.5) പ്രതിദിന മാധ്യം °C (°F) 11.6 (52.9) 13.8 (56.8) 18.6 (65.5) 25.0 (77) 30.0 (86) 32.2 (90) 29.8 (85.6) 29.0 (84.2) 27.9 (82.2) 23.7 (74.7) 17.8 (64) 12.8 (55) 22.6 (72.7) ശരാശരി താഴ്ന്ന °C (°F) 5.0 (41) 7.1 (44.8) 11.8 (53.2) 17.3 (63.1) 22.0 (71.6) 25.1 (77.2) 25.1 (77.2) 24.8 (76.6) 22.3 (72.1) 16.0 (60.8) 9.6 (49.3) 5.6 (42.1) 16.0 (60.8) താഴ്ന്ന റെക്കോർഡ് °C (°F) −1.1 (30) −1.0 (30.2) 3.0 (37.4) 9.0 (48.2) 13.4 (56.1) 18.0 (64.4) 19.5 (67.1) 18.7 (65.7) 13.3 (55.9) 8.5 (47.3) 3.0 (37.4) −0.6 (30.9) −1.1 (30) വർഷപാതം mm (inches) 41.1 (1.618) 43.8 (1.724) 53.7 (2.114) 30.1 (1.185) 28.0 (1.102) 65.6 (2.583) 288.4 (11.354) 259.1 (10.201) 94.1 (3.705) 14.5 (0.571) 9.1 (0.358) 30.4 (1.197) 957.9 (37.712) ഉറവിടം: NOAA (1971–1990) സിയാൽകോട്ടിൽ നിന്നുമുള്ള പ്രമുഖർ ഫൈസ് അഹമ്മദ് ഫൈസ് - ഉറുദു കവി ഗുലാം അലി - ഗസൽ ഗായകൻ ഖ്വാജ മുഹമ്മദ് ആസിഫ്- പാകിസ്താൻ പ്രതിരോധമന്ത്രി രാജേന്ദ്രകുമാർ- ഇന്ത്യൻ ചലച്ചിത്രനടൻ ശുഐബ് മാലിക് - പാകിസ്താൻ ക്രിക്കറ്റ് താരം അവലംബം പുറത്തേക്കുള്ള കണ്ണികൾ സിയാൽകോട്ട് എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സിയാൽകോട്ട്ജില്ലയുടെ ഔദ്യോഗിക ഗവണ്മെന്റ് വെബ്സൈറ്റ് http://www.ecp.gov.pk/VoterStats.aspx Archived 2015-10-23 at the Wayback Machine .
സിയുഡാഡ് യൂണിവേഴ്സിറ്റാറിയ ഇംഗ്ലീഷ് വിലാസം https://ml.wikipedia.org/wiki/Ciudad_Universitaria
മെക്സിക്കോ സിറ്റിയുടെ തെക്കേ ഭാഗത്ത് സ്ഥിതിചെയ്യുന്ന കൊയോഅകാൻ ബൊറോഗിലുള്ള നാഷൺ ഓട്ടോണമസ് യൂണിവേഴ്സിറ്റി ഓഫ് മെക്സിക്കോയുടെ പ്രധാന ക്യാമ്പസാണ് സിയുഡാഡ് യൂണിവേഴ്സിറ്റാറിയ .
മാരിയോ പനി , എൻറിക്വെ ഡെൽ മോറൽ എന്നീ ശിൽപ്പികളാണ് ഇത് രൂപകൽപ്പന ചെയ്തത്.
ഒരു ഒളിമ്പിക് സ്റ്റേഡിയവുമുണ്ട്.
40 ഫാക്കൽറ്റികളും ഇൻസ്റ്റിറ്റ്യൂട്ടുകളും സാംസ്കാരിക കേന്ദ്രവും എക്കോളജിക്കൽ റിസർവ്വും കേന്ദ്ര ഗ്രന്ഥശാലയും ചില മ്യൂസിങ്ങളും അടങ്ങുന്നതാണ് ഈ ക്യാമ്പസ്.
1950 ലാണ് ഇത് നിർമ്മിച്ചത്.
എൽ പെഡ്രെഗൽ എന്ന ഉറച്ചുപോയ ലാവാപ്രവാഹം സൃഷ്ടിച്ച കൊയോഅകാനിലെ പ്രദേശത്താണ് ഇത് നിർമ്മിച്ചത്.
മെക്സിക്കോ സിറ്റിയിലെ ഡൗൺടൗണിൽ അങ്ങിങ്ങായി ചിതറിക്കിടന്നിരുന്ന വിവിധ കെട്ടിടങ്ങൾക്കുപകരമായാണിത് നിർമ്മിച്ചത്.
1954 ൽ ഈ ക്യാമ്പസിന്റെ പണി പൂർത്തിയായി.
അപ്പോഴത്തെ മൊത്തം ചെലവ് 25 മില്യൺ ഡോളറായിരുന്നു.
അസ്റ്റെക്കുകൾക്കുശേഷം മെക്സിക്കോയിൽ നിർമ്മിച്ച ഏറ്റവും വലിയ പ്രോജറ്റായിരുന്നു ഇത്.
2007 ൽ ഇത് യുനെസ്കോ ലോകപൈതൃകസ്ഥാനമായി പ്രഖ്യാപിച്ചു.
യൂണിവേഴ്സിറ്റിക്ക് മെക്സിക്കോ സിറ്റിയിൽ വേറെയും കെട്ടിടങ്ങളുണ്ട്.
മെക്സിക്കോയിലെ മറ്റ് സംസ്ഥാനങ്ങളിലും യൂണിവേഴ്സിറ്റിക്ക് കെട്ടിടങ്ങളുണ്ട്.
കാനഡയിലും യുഎസിലും എല്ലാം കെട്ടിടങ്ങളുണ്ടെങ്കിലും സിയുഡാഡ് യൂണിവേഴ്സിറ്റിയ(സി.യു.) ആണ് ഈ യുണിവേഴ്സിറ്റിയുടെ പ്രധാന മുഖമുദ്ര.
ചിത്രശാല ഒളിമ്പിക് സ്റ്റേഡിയം ഫയർ സ്റ്റേഷൻ കേന്ദ്ര ഗ്രന്ഥശാല ഹ്യുമാനിറ്റീസ് ടവർ 2 പ്രധാന അഡ്മിനിസ്ട്രേഷൻ കെട്ടിടം എൻജിനീയറിംഗ് ഫാക്കൽറ്റിയിലെ പൂന്തോട്ടം ഫാക്കൽറ്റി ഓഫ് ആർക്കിട്ടെക്ചർ സ്ക്കൂൾ ഓഫ് മെഡിസിനിലെ മ്യൂറൽ ചിത്രം പ്രരധാന അഡ്മിനിസ്ട്രേഷൻ കെട്ടിടം അഡ്മിനിസ്ട്രേഷൻ കെട്ടിടത്തിനുവെളിയിലെ മ്യൂറൽ ചിത്രം A view of some open space on campus.
The Humanities Research Tower II is in the background സ്റ്റേഡിയത്തിലേക്കുള്ള പ്രധാന കവാടം View of school's shield on the stadium External view of the main entrance to the stadium View of the Ajusco reserve from the Ciudad Universitaria References
സിയാൽകോട്ട് ജില്ല‌
പാകിസ്താനിലെ പഞ്ചാബ് സംസ്ഥാനത്തിലെ ഒരു ജില്ലയാണ് സിയാൽകോട്ട് ( ഉർദു : ضِلع سيالكوٹ ‬ )
.
പഞ്ചാബിന്റെ വടക്ക് കിഴക്കായിട്ടാണ് ഈ ജില്ല സ്ഥിതിചെയ്യുന്നത്.
സാമ്പത്തിക പുരോഗതിയുടെ കാര്യത്തിൽ പാകിസ്താനിലെ മൂന്നാം സ്ഥാനം ഈ നഗരത്തിനാണ്.
ഭരണ സൗകര്യത്തിനായി ജില്ലയെ നാല് താലൂക്കുകളായി വിഭജിക്കപ്പെട്ടിരിക്കുന്നു.
ദാസ്‌ക,പസ്‌റൂർ, സബ്രിയൽ, സിയാൽകോട്ട് എന്നിവയാണവ.
സിന്ധ് നാഗരികതയുടെ കാലത്ത് കൃഷി സമ്പന്നമായിരുന്ന പ്രദേശമായിരുന്നു ഇത്.
അറിയപ്പെട്ട പ്രധാന വ്യക്തികൾ അല്ലാമ ഇഖ്ബാൽ സർ മുഹമ്മദ് സഫറുള്ള ഖാൻ ഫൈസ് അഹമ്മദ് ഫൈസ് സഫർ അലി ഖാൻ സർ ഫസൽ-ഇ-ഹുസൈൻ ഗുൽസാരിലാൽ നന്ദ അബ്ദുൽഹഖീം സിയാൽകോട്ടി അവലംബം കുറിപ്പുകൾ ↑ Now in Narowal District
സിയൂക്സ് ഫാൾസ്, തെക്കൻ ഡക്കോട്ട
സിയൂക്സ് ഫാൾസ് , ( / ˌ s uː ˈ f ɔː l z / ) ( Lakota : Íŋyaŋ Okábleča Otȟúŋwahe ; "സ്റ്റോൺ ഷാറ്റർ സിറ്റി") അമേരിക്കൻ ഐക്യനാടുകളിലെ തെക്കൻ ഡകോട്ട സംസ്ഥാനത്തെ ഏറ്റവും ജനസംഖ്യയുള്ള നഗരമാണ്.
മിന്നിഹാഹ കൗണ്ടിയുടെ കൌണ്ടി ആസ്ഥാനമായ ഈ നഗരം, തെക്ക് ഭാഗത്ത് ലിങ്കൻ കൗണ്ടിയിലേയ്ക്കു വ്യാപിച്ചു കിടക്കുന്നു.
അമേരിക്കൻ ഐക്യനാടുകളിലെ അതിവേഗം വികസിക്കുന്ന 47-ാമത് നഗരവും തെക്കൻ ഡകോട്ടയിലെ ഏറ്റവും വേഗത്തിൽ വളരുന്ന മെട്രോ പ്രദേശവുമായ ഈ നഗരത്തിൽ 2000 നും 2010 നും ഇടയിൽ 22% ജനസംഖ്യയുടെ വർധനവുണ്ടായിട്ടുണ്ട്.
2016 ലെ കണക്കുകൾ പ്രകാരം സയൂക്സ് ഫാൾസിലെ ജനസംഖ്യ 174,360 ആയിരുന്നു.
മെട്രോപോളിറ്റൻ ജനസംഖ്യയായ 251,854, മൊത്തം തെക്കൻ ഡക്കോട്ട ജനസംഖ്യയുടെ 29 ശതമാനത്തോളമാണ്.
സിയുക്സ് ഫാൾസിൻറെ ചരിത്രം, ബിഗ് സിയോക്സ് നദിയുടെ  ജലപാതങ്ങളെ ചുറ്റിപ്പറ്റിയാണ്.
ഏകദേശം 14,000 വർഷങ്ങൾക്ക് ഹിമയുഗ കാലത്ത് രൂപമെടുത്തതാണ് ഈ ജലപാതങ്ങൾ.
ജലപാതത്തിൻറെ ആകർഷണം ഈ പട്ടണത്തിൻറെ നിലനിൽപ്പിൽ ശക്തമായ സ്വാധീനം ചെലുത്തിയിട്ടുണ്ട്.
ഹോ-ചുങ്ക് , ലോവേ , ഔട്ടേയെ , മിസൂറി , ഒമാഹ (അക്കാലത്ത് പോങ്ക ), ക്വാപോ , കൻസ , ഒസേജ് , അരിക്കിര , ഡക്കോട്ട , ചെയെന്നെ തുടങ്ങിയ തദ്ദേശീയ അമേരിക്കൻ ഇന്ത്യൻ ജനങ്ങൾ യൂറോപ്യന്മാരും യൂറോപ്യൻ പിൻഗാമികളും എത്തുന്നതിനു മുമ്പുതന്നെ ഇവിടെ അധിവസിച്ചിരുന്നു.
സിയെനായിലെ കത്രീന ഇംഗ്ലീഷ് വിലാസം https://ml.wikipedia.org/wiki/Catherine_of_Siena സിയെനായിലെ കത്രീന, പതിനാലാം നൂറ്റാണ്ടിൽ ഇറ്റലിയിൽ ജീവിച്ചിരുന്ന ക്രിസ്തീയ യോഗിനിയും കത്തോലിക്കാ വേദപാരംഗതയും
പതിനാലാം നൂറ്റാണ്ടിൽ ജീവിച്ചിരുന്ന (17 മാർച്ച് 1347 – 29 ഏപ്രിൽ 1380)  ഒരു ക്രിസ്തീയ യോഗിനിയും ഡോമിനിക്കൻ മൂന്നാം സഭാംഗവും ആയിരുന്നു സിയെനായിലെ കത്രീന .
കത്തോലിക്കാ സഭ അവരെ വിശുദ്ധയും വേദപാരംഗതയും ആയി അംഗീകരിച്ചിട്ടുണ്ട്.
ഫ്രഞ്ച് ചക്രവർത്തിമാരുടെ സ്വാധീനത്തിൽ മാർപ്പാപ്പാമാരുടെ ആസ്ഥാനം റോമിൽ നിന്ന് ഫ്രാൻസിലെ അവിഞ്ഞോണിലേയ്ക്ക്  മാറ്റിയതിനെത്തുടർന്ന്ഉണ്ടായ ജീർണ്ണതയുടേയും അസ്ഥിരതയുടേയും കാലമായിരുന്നു അവരുടെ ജീവിതത്തിന്റെ പശ്ചാത്തലം.
റോമിനെ വീണ്ടും മാർപ്പാപ്പായുടെ ആസ്ഥാനമാക്കാനുള്ള കത്രീനയുടെ അക്ഷീണയത്നം, അവരുടെ ജീവിതകാലത്തു തന്നെ ഫലം  കണ്ടെങ്കിലും  ആ വിജയത്തെ തുടർന്നുണ്ടായ ' പാശ്ചാത്യശീശ്മ ' (Western Schism) നിലനിൽക്കെയാണ് അവർ മരിച്ചത്.
ഇറ്റലിയിലെ നഗരരാഷ്ട്രങ്ങൾക്കിടയിൽ സമാധാനം സ്ഥാപിക്കുന്നതും അവർ ജീവിതദൗത്യമാക്കിയിരുന്നു.
ഇറ്റലിയുടെ മദ്ധ്യസ്ഥയായ വിശുദ്ധയും കൂടിയാണ് കത്രീന.
ജീവിതം ബാല്യം കത്രീന ജനിച്ച സിയെനായിലെ വീട്, നാട്ടുകാർ സം‌രക്ഷിച്ച് ഇന്നും നിലനിർത്തിയിരിക്കുന്നു.
ഇറ്റലിയിലെ സിയെനായിൽ ഗിയകോമോ ഡി ബെനിൻകാസാ എന്ന വസ്ത്രം നിറംകൂട്ടുകാരന്റേയും അദ്ദേഹത്തിന്റെ പത്നി ലാപാ പിയാജെന്റിയുടേയും ഇരുപത്തിമൂന്നു മക്കളിൽ അവസാനത്തേതായ ഇരട്ടകളിൽ ഒന്നായി 1347-ലെ മംഗലവാർത്താ തിരുനാളിൽ(മാർച്ച് 25) ആണ് കത്രീന ജനിച്ചത്.
അവൾക്കൊപ്പം ജനിച്ച ഇരട്ടശിശു ജീവിച്ചിരുന്നില്ല.
പിതാവിന്റെ സ്വാധീനത്തിൽ കുടുംബത്തിലെ അന്തരീക്ഷം ഏറെ മതാത്മകമായിരുന്നു.
ചെറുബാല്യത്തിൽ തന്നെ കത്രീന ക്രിസ്തുവിനെ ലക്ഷ്യമാക്കിയുള്ള ജീവിതത്തിന് ഉറച്ചു.
ആറുവയസ്സുള്ളപ്പോൾ തനിക്ക് ഒരു ദൈവികദർശനമുണ്ടായെന്ന് അവർക്കു തോന്നി.
ഏഴാമത്തെ വയസ്സിൽ അവർ കന്യാജീവിതത്തിന് മനസ്സിൽ ഉറച്ചു.
പന്ത്രണ്ടാമത്തെ വയസ്സിൽ മാതാപിതാക്കൾ അവരെ വിവാഹം കഴിച്ചുകൊടുക്കാൻ തീരുമാനിച്ചെങ്കിലും താൻ ക്രിസ്തുവിന്റെ വധുവാകാൻ സമ്മതിച്ചിരിക്കുന്നുവെന്ന് പറഞ്ഞ് കത്രീന അതിൽ നിന്നൊഴിഞ്ഞു.
എന്നാൽ അവർ ഏതെങ്കിലും ആശ്രമത്തിൽ പ്രവേശിക്കാൻ ആഗ്രഹിക്കാതിരുന്നതിനാൽ വീട്ടിൽ തന്നെ ഒരു മുറിയിൽ കഴിഞ്ഞു.
മൂന്നു വർഷം അവിടെ ഏകാന്തധ്യാനത്തിലും തപസ്സിലും ആത്മീയസംഘർഷങ്ങളിലും ചെലവഴിച്ചു.
പൊതുജീവിതത്തിലേയ്ക്ക്
1366-നടുത്ത് കത്രീനയ്ക്ക്  "യേശുവുമായുള്ള യോഗാത്മവിവാഹം" (Mystical Marriage) എന്ന് തന്റെ കത്തുകളിൽ അവർ വിവരിക്കുന്ന അനുഭവമുണ്ടായി.
ഏകാന്തജീവിതം ഉപേക്ഷിച്ച് ലോകത്തിലേക്കിറങ്ങി പൊതുജീവിതം സ്വീകരിക്കാൻ അപ്പോൾ യേശു അവരോടാവശ്യപ്പെട്ടതായി കത്രീനയുടെ ജീവചരിത്രകാരൻ കപൂവായിലെ റെയ്‌മണ്ട്  രേഖപ്പെടുത്തിയിരിക്കുന്നു.
തുടർന്ന് രോഗികളേയും അഗതികളേയും ആശുപത്രികളിലും ആതുരാലയങ്ങളിലും സഹായിക്കുന്നതിൽ അവർ  ഏറെ സമയം ചെലവഴിച്ചു.
യൂറോപ്പിനെ അലട്ടി "കറുത്ത മരണം"(Black Death) എന്ന കുപ്രസിദ്ധി നേടിയ പ്ലേഗ് ബാധ അക്കാലത്ത് സിയെനായിലും എത്തിയപ്പോൾ രോഗബാധിതരെ സഹായിച്ച് കത്രീന ഒപ്പം കഴിഞ്ഞു.
മരണത്തിനു വിധിക്കപ്പെട്ട കുറ്റവാളികളെ സന്ദർശിച്ച അവർ, അവർക്ക് അവസാനനിമിഷങ്ങളിൽ ആത്മീയസാന്ത്വനം പകർന്നു.
വസൂരിരോഗം അവശേഷിപ്പിച്ച കലകൾ ഉണ്ടായിരുന്നതെങ്കിലും അവരുടെ മുഖം കാണുന്നവർക്കെല്ലാം അനുഗ്രമായി.
കത്രീനയ്ക്ക്  രോഗശാന്തിവരമുണ്ടെന്ന കേൾവിയും അക്കാലത്ത് പരന്നു.
സിയെനായിലെ ഈ സുകൃതജീവിതം ഒരുപറ്റം സ്ത്രീപുരുഷന്മാരെ അവരുടെ അനുയായികളാക്കി.
കത്രീനയിൽ പാഷണ്ഡതയുണ്ടോ എന്നു സംശയിച്ച  ഡോമിനിക്കൻ സന്യാസസഭ അവരെ 1374-ൽ ഫ്ലോറൻസിൽ വരുത്തി ചോദ്യം ചെയ്യുന്നതിനും അത് കാരണമായി.
ഈ സന്ദർശനത്തിൽ അവരെക്കുറിച്ചുള്ള സംശയം നീങ്ങിയ സന്യാസസഭ കത്രീനയെ വെറുതേ വിട്ടു.
തുടർന്ന്, പൗരോഹിത്യത്തിന്റെ നവീകരണത്തിനും ദൈവസ്നേഹത്തിൽ നിന്നു ജനിക്കുന്ന മാനസാന്തരം വഴിയുള്ള  ആത്മീയനവോത്ഥാനത്തിനും ഉള്ള ആഹ്വാനവുമായി അവർ അനുയായികൾക്കൊപ്പം ഇറ്റലിയുടെ ഉത്തര-മദ്ധ്യഭാഗങ്ങൾ ചുറ്റിക്കറങ്ങി.
തന്റെ ആശയങ്ങൾ പ്രചരിപ്പിക്കുന്നതിന് കത്രീന തെരഞ്ഞെടുത്ത മാർഗ്ഗം അനുയായികൾക്കൊപ്പമുള്ള യാത്രകൾ മാത്രമായിരുന്നില്ല.
1370-കളിൽ അവർ തന്റെ ചുറ്റുവട്ടത്തിലുള്ള ആളുകൾക്ക് കത്തുകളെഴുതാൻ തുടങ്ങി.
ക്രമേണ ഈ കത്തിടപാടിന്റെ മേഖല വികസിക്കാൻ തുടങ്ങി.
ഇറ്റലിയിലെ നഗരരാഷ്ട്രങ്ങൾക്കിടയിലുള്ള ശാന്തിക്കും റോമിനെ വീണ്ടും മാർപ്പാപ്പാമാരുടെ ആസ്ഥാനമാക്കുന്നതിനും വേണ്ടിയുള്ള യാചനകളടങ്ങിയ അവരുടെ കത്തുകൾ രാഷ്ട്ര-സഭാനേതൃത്വങ്ങളിലുള്ള ഉന്നതന്മാരെ ലക്ഷ്യമാക്കിയായിരുന്നു.
ഗ്രിഗോറിയോസ് പതിനൊന്നാമൻ മാർപ്പാപ്പയുമായി ദീർഘമായ കത്തിടപാടുകൾ നടത്തിയ കത്രീന അദ്ദേഹത്തോട്, പുരോഹിതന്മാർക്കിടയിൽ നവീകരണം വരുത്താനും മാർപ്പാപ്പയുടെ കീഴിലുള്ള ഇറ്റലിയിലെ ഭരണസം‌വിധാനത്തെ ശുദ്ധീകരിക്കാനും അഭ്യർത്ഥിച്ചു.
1377 ജനുവരി 17-ന് ഫ്രാൻസിലെ അവിഞ്ഞോണിൽ നിന്ന് റോമിലേയ്ക്ക് മടങ്ങുന്ന ഗ്രിഗോറിയോസ് 11-ആമൻ മാർപ്പാപ്പയെ അനുഗമിക്കുന്ന കത്രീന - ഗിയോർജിയോ വസാറിയുടെ രചന
കത്രീനയുടെ കത്തുകൾ ആദ്യകാല ടസ്കൻ സാഹിത്യത്തിലെ മഹത്തായ രചനകളായി കണക്കാക്കപ്പെടുന്നു.
മുന്നൂറോളം കത്തുകൾ പരിരക്ഷിക്കപ്പെട്ടിട്ടുണ്ട്.
മാർപ്പാപ്പയ്ക്കെഴുതിയ കത്തുകളിൽ അവർ അദ്ദേഹത്തെ 'പാപ്പാ' എന്നും ഇറ്റാലിയൻ ഭാഷയിൽ അച്ഛൻ എന്ന് അർത്ഥം വരുമാറ്  'ബബ്ബൂ' എന്നുമാണ് സംബോധന ചെയ്തിരുന്നത്.
ജീവചരിത്രകാരൻ കപുവായിലെ റെയ്‌മണ്ട്, ഫ്രാൻസിലേയും ഹംഗറിയിലേയും രാജാക്കന്മാർ, കുപ്രസിദ്ധിനേടിയ കൂലിപ്പട്ടാളക്കാരൻ ജോൺ ഹോക്ക്‌വുഡ്,  ഇറ്റലിയിൽ നേപ്പിൾസിലെ  രാജ്ഞി, മിലാനിലെ വിസ്ക്കോണ്ടി കുടുംബത്തിലെ അംഗങ്ങൾ, ഒട്ടേറെ മതനേതാക്കന്മാർ എന്നിവർക്കും അവർ കത്തുകളെഴുതി.
മൂന്നിലൊന്നോളം കത്തുകൾ സ്ത്രീകൾക്കെഴുതിയവയാണ്.
"ദൈവപരിപാലനയുടെ സം‌വാദം" എന്നപേരിൽ ഒരു രചനയും കത്രീനയുടേതായുണ്ട്.
ദൈവത്തിലേയ്ക്കുയരുന്ന മനുഷ്യാത്മാവും ദൈവവുമായുള്ള സംഭാഷണത്തിന്റെ രൂപത്തിൽ എഴുതപ്പെട്ട അത് 1377-78 കാലത്ത് കത്രീനയുടെ അനുയായികൾ രേഖപ്പെടുത്തി വച്ചതാണ്.
ഡാന്റെയുടെ ഡിവൈൻ കോമഡിയുടെ "യോഗാത്മഭാഷ്യം"(mystical counterpart) എന്ന് ആ കൃതി വിശേഷിപ്പിക്കപ്പെട്ടിട്ടുണ്ട്.
എഴുത്തുകാരിയെന്ന നിലയിൽ, അവരുടെ തന്നെ നാട്ടുകാരായ ഡാന്റെയോടും പെട്രാർക്കിനോടും പോലും താരതമ്യപ്പെടുത്തപ്പെട്ടിട്ടുള്ള കത്രീന നിരക്ഷരയായി പരിഗണിക്കപ്പെടാറുണ്ടെങ്കിലും ജീവചരിത്രകാരൻ കപുവായിലെ റെയ്‌മണ്ട്, അവർക്ക് ലത്തീൻ, ഇറ്റാലിയൻ ഭാഷകൾ വായിക്കാനാകുമായിരുന്നെന്ന് പറഞ്ഞിട്ടുണ്ട്.
അവർക്ക് എഴുത്ത് വശമുണ്ടായിരുന്നെന്ന് കത്രീനയുടെ പുകഴ്ചകൾ എഴുതിയ തൊമാസ്സോ കഫാറീനിയും അവകാശപ്പെട്ടിട്ടുണ്ട്.
നിരക്ഷരയായിരുന്ന അവർ 1377-ൽ അത്ഭുതകരമായി എഴുതാൻ പഠിച്ചു എന്ന അവകാശവാദവും ഉണ്ട്.
അനുരഞ്ജക
1376 ജൂണിൽ മാർപ്പാപ്പയുടെ കീഴിലുള്ള പ്രദേശങ്ങളുമായി സമാധാനം ഉണ്ടാക്കാനുള്ള ഫ്ലോറൻസിന്റെ ദൗത്യവുമായി അവർ അവിഞ്ഞോണിൽ മാർപ്പാപ്പയുടെ അടുത്തേയ്ക്ക് പോയെങ്കിലും വിജയിച്ചില്ല.
റോമിലേയ്ക്ക് മടങ്ങാൻ ഗ്രിഗോറിയോസ് പതിനൊന്നാമൻ മാർപ്പാപ്പയെ സമ്മതിപ്പിക്കാനും അവർ ശ്രമിച്ചു.
1377 ജനുവരിയിൽ  കത്രീനയുടെ നിരന്തരമായ അഭ്യർത്ഥന മാനിച്ച ഗ്രിഗോറിയോസ് തന്റെ ഭരണകേന്ദ്രം റോമിലേയ്ക്ക് മാറ്റി.
എന്നാൽ ഗ്രിഗോറിയോസിന്റെ മരണശേഷം റോമിൽ തെരഞ്ഞെടുക്കപ്പെട്ട ഇറ്റലി സ്വദേശി ഉർബൻ ആറാമനു പുറമേ, അവിഞ്ഞോണിൽ ഫ്രെഞ്ചുകാരൻ ക്ലെമന്റ് ഏഴാമൻ എന്ന വിരുദ്ധ-മാർപ്പാപ്പ(anti-Pope) കൂടി തെരഞ്ഞെടുക്കപ്പെട്ടതോടെയുണ്ടായ പാശ്ചാത്യഛിദ്രത്തിലാണ്(Western Schism) ഇത് കലാശിച്ചത്.
ഈ തർക്കത്തിൽ കത്രീന ഉർബൻ ആറാമനെ പിന്തുണച്ചു.
അദ്ദേഹത്തിന്റെ ക്ഷണം സ്വീകരിച്ച് റോമിലെത്തിയ അവർ അവിടെ താമസമാക്കുകയും റോമിലെ മാർപ്പാപ്പയെ അംഗീകരിക്കുവാൻ ജനനേതാക്കളേയും കർദ്ദിനാളന്മാരേയും  സമ്മതിപ്പിക്കാൻ പരിശ്രമിക്കുകയും ചെയ്തു.
എന്നാൽ 1380-ലെ മരണം വരെ  പാശ്ചാത്യഛിദ്രം കത്രീനയെ വ്യസനിപ്പിച്ചു.
മരണം, സംസ്കാരം കത്രീനയുടെ ശിരസ്സ് സംസ്കരിക്കപ്പെട്ടിരിക്കുന്ന സിയെനായിലെ ഡോമിനിക്കിന്റെ ബസിലിക്കായിലെ കത്രീന ചാപ്പൽ
താൻ ഏറ്റെടുത്തിരുന്ന തപശ്ചര്യകൾ കൂടുതൽ കഠിനമാക്കാൻ സഭയിലെ ഛിദ്രം കത്രീനയെ പ്രേരിപ്പിച്ചു.
ഭക്ഷണം കഴിക്കുന്നത് അവർ പേരിനുമാത്രമാക്കി.
ഒടുവിൽ വിശുദ്ധകുർബ്ബാനയുടെ ഓസ്തി മാത്രമായിരുന്നു ഏകപോഷണം എന്നുപോലും പറയപ്പെടുന്നു.
സഭയിലെ ഛിദ്രം, ജീവിക്കാനുള്ള അവരുടെ ഇച്ഛ നശിപ്പിച്ചു.
ഛിദ്രം തുടങ്ങി രണ്ടുവർഷം കഴിഞ്ഞ്, 1380-ലെ വസന്തകാലത്ത് റോമിൽ ഹൃദയാഘാതം മൂലം 33-ആമത്തെ വയസ്സിൽ കത്രീന മരിച്ചു.
സിയെനായിലെ ജനങ്ങൾ അവരുടെ ശരീരം തങ്ങളുടെ നഗരത്തിൽ സംസ്കരിക്കപ്പെടണം എന്നാഗ്രഹിച്ചു.
അവരുടെ ആഗ്രഹം ഭാഗികമായെങ്കിലും സഫലമായതെങ്ങനെയെന്ന്  വിവരിക്കുന്ന ഒരു കഥയുണ്ട്:  മുഴുവൻ ശരീരവും റോമിൽ നിന്ന് ഒളിച്ചുകൊണ്ടുപോവുക അസാദ്ധ്യമാണെന്നറിഞ്ഞിരുന്ന സിയെനാക്കാർ അവരുടെ തലമാത്രം ഒരു സഞ്ചിയിലാക്കി കൊണ്ടുപോയി.
റോമിലെ നഗരപാലകർ പരിശോധനയ്ക്കായി തുറന്നുനോക്കിയപ്പോൾ സഞ്ചിയിൽ തലയുടെ സ്ഥാനത്ത് നിറയെ റോസാദളങ്ങൾ മാത്രമാണ് കണ്ടത്.
എന്നാൽ സിയെനായിൽ എത്തി സഞ്ചി തുറന്നപ്പോൾ അതിൽ വീണ്ടും കത്രീനയുടെ ശിരസ്സ് കാണാറായി.
ഈ കഥ പിന്തുടർന്ന് കത്രീനയെ കയ്യിൽ പൂക്കളുമായി ചിത്രീകരിക്കുക പതിവാണ്.
ശിരസ്സ് സിയെനായിലെ വിശുദ്ധ ഡോമിനിക്കിന്റെ ബസിലിക്കായിൽ സംസ്കരിക്കപ്പെട്ടിരിക്കുന്നു.
കത്രീനയുടെ ശിഷ്ടശരീരം റോമിലെ സോപ്രാ മിനെർവാ മാതാവിന്റെ പള്ളിയിലാണ് സംസ്കരിക്കപ്പെട്ടിരിക്കുന്നത്.
വിശുദ്ധപദവിയും മറ്റും റോമിലെ മിനെർവാ മാതാവിന്റെ പള്ളിയിലെ അൽത്താരയിൽ കത്രീനയുടെ ഉടൽ സംസ്കരിച്ചിരിക്കുന്നു
1461-ൽ പീയൂസ് രണ്ടാമൻ മാർപ്പാപ്പ കത്രീനയെ വിശുദ്ധയായി പ്രഖ്യാപിച്ചു.
മരണദിനമായ ഏപ്രിൽ 29 അവരുടെ തിരുനാളായി ആദ്യം തീരുമാനിച്ചെങ്കിലും അതേദിവസം വെറോണയിലെ പത്രോസ് എന്ന വിശുദ്ധന്റെ തിരുനാളായതിനാൽ 1628-ൽ കത്രീനയുടെ തിരുനാൽ ഏപ്രിൽ 30-ലേയ്ക്കു മാറ്റി.
എന്നാൽ 1969-ൽ റോമൻ കത്തോലിക്കാ വിശുദ്ധരുടെ കലണ്ടർ നവീകരിച്ചപ്പോൾ, അത്രയേറെ പ്രശസ്തനല്ലാത്ത വെറോനയിലെ പത്രോസിന്റെ തിരുനാൾ പ്രാദേശിക സൗകര്യങ്ങൾ അനുസരിച്ച് ആചരിക്കാനും കത്രീനയുടെ തിരുനാൽ മരണദിനമായി ഏപ്രിൽ 29-ലേയ്ക്ക് പുനസ്ഥാപിക്കാനും തീരുമാനമായി.
1940 മേയ് 5-ന് പന്ത്രണ്ടാം പീയൂസ് മാർപ്പാപ്പ, അസീസിയിലെ ഫ്രാൻസീസിനൊപ്പം കത്രീനയെ ഇറ്റലിയുടെ മദ്ധ്യസ്ഥയായ വിശുദ്ധയായി പ്രഖ്യാപിച്ചു.
1970-ൽ പൗലോസ് ആറാമൻ മാർപ്പാപ്പ കത്രീനയെ, ആവിലായിലെ ത്രേസ്യായോടൊപ്പം വേദപാരംഗതയായി പ്രഖ്യാപിച്ചു.
ആ സ്ഥാനത്തേയ്ക്കുയർത്തപ്പെടുന്ന ആദ്യത്തെ വനിതകളായിരുന്നു അവർ.
1999-ൽ യോഹന്നാൻ പൗലോസ് രണ്ടാമൻ മാർപ്പാപ്പ കത്രീനയെ യൂറോപ്പിന്റെ മദ്ധ്യസ്ഥരായ വിശുദ്ധരിൽ ഒരാളായി പ്രഖ്യാപിച്ചു.
കുറിപ്പുകൾ Libro della divina dottrina , c. 1475
പാശ്ചാത്യഛിദ്രം അവസാനിപ്പിച്ചത് കത്രീനയുടെ മരണത്തിന് വർഷങ്ങൾക്കുശേഷം, 1414-18-ൽ ഇന്നത്തെ ജർമ്മനിയിലെ കോൺസ്റ്റൻസിൽ ചേർന്ന സഭാനേതാക്കന്മാരുടെ സമ്മേളനമാണ്.
മാർപ്പാപ്പാ സ്ഥാനത്തിന്റെ യഥാർത്ഥ അവകാശികളെന്ന നിലപാടെടുത്ത് അപ്പോൾ ഭരിച്ചിരുന്ന മൂന്നു പേരേയും സ്ഥാനഭ്രഷ്ടരാക്കി, മാർട്ടിൻ അഞ്ചാമനെ പുതിയ മാർപ്പാപ്പയായി തെരഞ്ഞെടുക്കുകയാണ് സമ്മേളനം ചെയ്തത്.
പാശ്ചാത്യ ക്രിസ്തീയതയെ അനൈക്യത്തിൽ നിന്ന് കരകയറ്റാൻ കത്രീന മുന്നോട്ടുവച്ച ഒരു നിർദ്ദേശം യെരുശലേമിനെ ഇസ്ലാമിക നിയന്ത്രണത്തിൽ നിന്ന് മോചിപ്പിക്കാനുള്ള മറ്റൊരു കുരിശുയുദ്ധമായിരുന്നു .
എന്നാൽ അവരുടെ ഈ ആശയത്തിന് പിന്തുണ കിട്ടിയില്ല.
അവലംബം 1 2 3 സിയെനായിലെ കത്രീന - Eternal Word Television Network 1 2 ക്രിസ്തുമതത്തിന്റെ ചരിത്രം, കെന്നത്ത് സ്കോട്ട് ലട്ടൂറെറ്റ്(പുറങ്ങൾ 643-45) 1 2 നവോത്ഥാനം, സംസ്കാരത്തിന്റെ കഥ അഞ്ചാം ഭാഗം, വിൽ ഡുറാന്റ്(പുറങ്ങൾ 62-64) 1 2 വാറൻ സി. ഹോളിസ്റ്ററും ജൂഡിറ്റ് എം ബെന്നറ്റ്  "മദ്ധ്യകാല യൂറോപ്പ്: ഒരു ലഘുചരിത്രം", ഒൻപതാം പതിപ്പ്, Boston: McGraw-Hill Companies Inc., 2002.
1 2 3 സിയെനായിലെ കത്രീന - കത്തോലിക്കാ വിജ്ഞാനകോശം ↑ "Calendarium Romanum" (Libreria Editrice Vaticana, 1969), പുറം 91 ↑ Calendarium Romanum (Libreria Editrice Vaticana, 1969), പുറം.